อันเดร ลือเซนสตึน

อันเดร ลือเซนสตึน () เกิดวันที่ 27 ตุลาคม ค.ศ. 1988 ที่ออสโล ประเทศนอร์เวย์ เป็นผู้รักษาประตูฮอกกี้น้ำแข็งระดับอาชีพชาวนอร์เวย์ ปัจจุบันเขาเล่นให้แก่สโมสรฮอกกี้น้ำแข็งเฮกิในลีกเมสติส ซึ่งเป็นลีกระดับสองของประเทศฟินแลนด์ และลือเซนสตึนเคยเล่นให้แก่ทีมสโมสรฮอกกี้น้ำแข็งลิลเลอฮาเมอร์ตั้งแต่ ค.ศ. 2004 ถึง 2007 เขาเล่นให้แก่ทีมเยาวชนขององค์กรดังกล่าว เช่นเดียวกับการปรากฏตัวร่วมกับทีมชั้นยอด เมื่อเริ่มต้นในฤดูกาล 2007–2008 เขาได้เล่นให้แก่ทีมระดับสูงอย่างสตาวังเงอร์ออยเลอส์เป็นหลัก

นอกจากนี้ ลือเซนสตึนได้รับเลือกให้เล่นให้แก่ฮอกกี้น้ำแข็งชายทีมชาตินอร์เวย์ในโอลิมปิกฤดูหนาว 2010 ซึ่งก่อนหน้านี้เขาเคยเป็นตัวแทนของประเทศนอร์เวย์ในการแข่งฮอกกี้น้ำแข็งชิงแชมป์โลก รุ่นอายุไม่เกิน 18 ปี 2006, ฮอกกี้น้ำแข็งเยาวชนชิงแชมป์โลก 2007 และ 2008 รวมถึงฮอกกี้น้ำแข็งชายชิงแชมป์โลก 2008 และ 2009

 แหล่งข้อมูลอื่น 


หมวดหมู่:ผู้รักษาประตูฮอกกี้น้ำแข็งชาวนอร์เวย์
หมวดหมู่:นักฮอกกี้น้ำแข็งในโอลิมปิกฤดูหนาว 2010